**Invitation til 2025 seminar**

**Det tværfaglige forskningsprogram og rygdatabasen RYGDATA:SDU**

Der er tilkommet nye spændende projekter i RYGDATA:SDU, og der er nye resultater fra igangværende projekter. På 2025 seminaret bringer vi forskere på tværs af de forskellige forskningsprojekter sammen til en eftermiddag, hvor vi gensidigt informerer hinanden og hører nyt fra styregruppen.

Vi skal også diskutere den hidtidige og fremtidige udvikling af databasen og igen sparre omkring de muligheder, der er for flere fælles projekter. Derfor meld dig gerne med korte oplæg omkring dine forskningsprojekter og forskningsideer, som du vil dele og have kommentarer på. Alle, der har igangværende projekter, forventes at fortælle om formål og status.

Seminaret afholdes **fredag den 25. april 2025 kl. 12:30-15:00** på DaCHE, NytSUND, SDU. Der vil være en sandwich eller lignende til at starte mødet på.

Alle er velkomne, og du er velkommen til at invitere andre, som kunne have interesse i forskningssamarbejdet.

Tilmelding: Tilmelding med eller uden indlæg inden **1. april 2025** til Christian Skovsgaard (chsko@health.sdu.dk)**.**

Venlig hilsen

Koordinatorgruppen

Berit Schiøttz-Christensen, Jan Hartvigsen og Christian Skovsgaard